शेयर बाजार में सुधार, सेंसेक्स फिर 16 हजार के ऊपर  
सेंसेक्स 132.16 अंकों की तेजी के साथ 16,002.51 पर और निफ्टी 36.00 अंकों की तेजी के साथ 4,800.60 पर बंद हुआ।
देश के शेयर बाजारों में मंगलवार को तेजी का रुख रहा। प्रमुख सूचकांक सेंसेक्स 132.16 अंकों की तेजी के साथ 16,002.51 पर और निफ्टी 36.00 अंकों की तेजी के साथ 4,800.60 पर बंद हुआ।  बम्बई स्टॉक एक्सचेंज (बीएसई) का 30 शेयरों वाला संवेदी सूचकांक सेंसेक्स 91.73 अंकों की गिरावट के साथ 15,778.62 पर और नेशनल स्टॉक एक्सचेंज (एनएसई) का 50 शेयरों वाला संवेदी सूचकांक निफ्टी 31.00 अंकों की गिरावट के साथ 4,733.60 पर खुला।  बीएसई के मिडकैप और स्मॉलकैप सूचकांकों में गिरावट का रुख रहा। मिडकैप 31.71 अंकों की गिरावट के साथ 5,482.20 पर और स्मॉलकैप 42.31 अंकों की गिरावट के साथ 5,918.17 पर बंद हुआ।